**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Στο πακέτο εργασίας 2 (WP2), στην κατηγορία “External Expertise and Services” προβλέπεται η διοργάνωση εξαήμερου Εργαστηρίου Παραδοσιακής Οικοδομικής της Πέτρας “Stone Masonry Workshop” στην Κόνιτσα με συνολικό προϋπολογισμό 44.640 ευρώ.

Αναλυτικά, προβλέπονται τα εξής:

Α) στο πακέτο εργασίας 2 (WP2) , παραδοτέο D2.2.4, στην κατηγορία "External Expertise and Services", προβλέπεται "Event organisation". Το συνολικό κόστος ανέρχεται στα 28.640 ευρώ.

«Το Εργαστήριο Παραδοσιακής Οικοδομικής της Πέτρας ‘Masonry Workshop’ αποτελεί προϊόν συνεργασίας όλων των εταίρων του έργου, λαμβάνοντας υπόψη τις δυνατότητες και το δυναμικό εκάστου εξ αυτών. Το Πανεπιστήμιο Ιωαννίνων αναλαμβάνει το συντονισμό εξαήμερου εργαστηρίου στην Κόνιτσα, με τις ακόλουθες δραστηριότητες.

1. Διαλέξεις εξειδικευμένων ομιλητών (ακαδημαϊκών, αρχιτεκτόνων, μηχανικών, ερευνητών τεχνιτών κ.ά.)

2. Πρακτική εξάσκηση σε δύο επιλεγμένα ιστορικά κτήρια της περιοχής της Κόνιτσας χρήζοντα παρέμβασης υπό την καθοδήγηση έμπειρων τεχνιτών.

3. Διαγωνισμοί και δρώμενα για παιδιά και ενηλίκους.

4. Καθοδηγούμενη περιήγηση σε επιλεγμένα μνημεία της περιοχής.

Η τελική εκτίμηση κόστους περιλαμβάνει: κτίσιμο πέτρας, προμήθεια οικοδομικών υλικών, προκαταρκτικές επιτόπιες εργασίες, αμοιβή εξειδικευμένων τεχνιτών, ενοικίαση εξοπλισμού και εργαλείων, οργανωτικά κόστη, δαπάνες διαχείρισης και οργάνωσης, υπηρεσίες μετάφρασης και διερμηνείας, μία μουσική εκδήλωση, σίτιση (catering) για 50 άτομα, ενοικίαση εξοπλισμού ήχου, φιλοξενία (ξενοδοχείο και μεταφορά 20 συμμετεχόντων φοιτητών και καθηγητών για 5 νύκτες και αντίστοιχα, ξενοδοχείο, μεταφορά των διακεκριμένων προσκεκλημένων ομιλητών, σε συνεννόηση με την επιστημονική ομάδα του έργου στο Πανεπιστήμιο Ιωαννίνων. Οι διακεκριμένοι ομιλητές θα είναι δύο (2) από Αθήνα και έξι (6) από Ιωάννινα. Προβλέπεται η αεροπορική ή οδική (με ΙΧΕ ή λεωφορείο) μεταφορά τους από και προς την Αθήνα, για τους πρώτους δύο, και η οδική μεταφορά των έξι της δεύτερης ομάδας από και προς τα Ιωάννινα (με ΙΧΕ ή μισθωμένο λεωφορείο). Η διαμονή και σίτιση των προσκεκλημένων προβλέπεται για το σύνολο των ημερών της δράσης.

Β) στο πακέτο εργασίας 2 (WP2) , παραδοτέο D2.2.3 του έργου, στην κατηγορία "External Expertise and Services" για την προμήθεια "Communication/Dissemination material". Το συνολικό κόστος ανέρχεται στα 8.000 ευρώ.

Πρόκειται για Επικοινωνιακό Υλικό και Δράσεις δημοσιοποίησης και διάχυσης του εκπαιδευτικού εργαστηρίου “Stone Art Masonry – Παραδοσιακή Οικοδομική της Πέτρας” το οποίο περιλαμβάνει τα ακόλουθα στοιχεία και, περιλαμβάνει: Φωτογραφική και οπτικοακουστική κάλυψη όλων των ημερών του εκπαιδευτικού εργαστηρίου, σήματα-κονκάρδες και αναμνηστικά δώρα (1οο τεμ. από το καθένα), αφίσες και φυλλάδια. Τα σήματα θα περιέχουν το λογότυπο του έργου STONE ART και του Εργαστηρίου Παραδοσιακής Οικοδομικής της Πέτρας στα αγγλικά, σε τετραχρωμία και θα σχεδιαστεί από τον ανάδοχο κατόπιν έγκρισης του σχεδίου από τους αρμόδιους εκπροσώπους της επιστημονικής ομάδας έργου από το Πανεπιστήμιο Ιωαννίνων. Τα αναμνηστικά δώρα (τσάντα, τετράδιο ή μπλοκ, μολύβι, καπέλο) θα περιέχουν το προαναφερθέν λογότυπο σε τετραχρωμία και θα παραχθούν – σχεδιαστούν με επιμέλεια του αναδόχου και κατόπιν αντίστοιχης τελικής έγκρισης από την ομάδα έργου του Πανεπιστημίου Ιωαννίνων. Οι αφίσες, διάστασης 50χ70 θα είναι εκτυπωμένες σε τετραχρωμία σε 100 τεμ.. Τέλος, τα φυλλάδια, θα είναι 100 τεμ. σε τετραχρωμία και διάστασης Α5. Όλα τα παραπάνω σχεδιάζονται και παράγονται με ευθύνη του αναδόχου και κατόπιν έγκρισης από την ομάδα του έργου STONE ART του Πανεπιστημίου Ιωαννίνων.

Γ) στο πακέτο εργασίας 2 (WP2) , παραδοτέο D2.2.3, στην κατηγορία "External Expertise and Services" για την προμήθεια "Communication/Dissemination material". Το συνολικό κόστος ανέρχεται στα 8.000 ευρώ.

Ο ανάδοχος αναλαμβάνει τις αναγκαίες μεταφράσεις, την επιμέλεια και παραγωγή (εκτύπωση, βιβλιοδεσία) δίγλωσσου τεύχους (στα ελληνικά και τα αλβανικά) μέγιστου μεγέθους 7 (επτά) δεκαεξασέλιδων διάστασης Β2 παρουσίασης του περιεχομένου και των δράσεων του παραπάνω σεμιναρίου-εργαστηρίου. Το έντυπο θα εκτυπωθεί σε χαρτί λευκό (ή σαμουά) γραφής βάρους 120 γραμ. με εξώφυλλο velve έγχρωμο σε τετραχρωμία με πλαστικοποίηση ματ (από την μία πλευρά) και βιβλιοδεσία ραφτή και κολλητή. Το έντυπο θα περιέχει εικονογραφικό υλικό, προϊόν του εκπαιδευτικού σεμιναρίου και της αντίστοιχης προβλεπόμενης φωτογραφικής κάλυψης καθώς και κείμενα σχετικά με τις διαλέξεις των προσκεκλημένων ομιλητών και το εν γένει περιεχόμενο του εργαστηρίου.

**ΕΠΙΠΛΕΟΝ ΟΡΟΙ**

Οι υποψήφιοι ανάδοχοι θα πρέπει:

α) Να είναι επαγγελματίες διοργανωτές συνεδρίων, εκπαιδευτικών δράσεων, ή φυσικά και νομικά πρόσωπα, καθώς και σωματεία και ενώσεις προσώπων, ΑΜΚΕ κ.ά. που στους καταστατικούς σκοπούς τους περιέχουν ως σκοπό τη διεξαγωγή έρευνας, τη διοργάνωση εργαστηρίων, συμποσίων και εν γένει πολιτιστικών και εκπαιδευτικών δράσεων, με άξονα την παραδοσιακή αρχιτεκτονική και πολιτισμό.

β) Να ασκούν δραστηριότητα συναφή με το αντικείμενο του προκηρυσσόμενου έργου (ΚΑΔ εφορίας)**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «STONE ART - Ανάπτυξη του Θεματικού Πολιτιστικού Τουρισμού μέσω της Διαφύλαξης της Οικοδομικής Τέχνης της Πέτρας», με κωδικό Επιτροπής Ερευνών «82662» και κωδικό MIS «5042912».

Το έργο έχει ενταχθεί στο ΕΣΠΑ 2014-2020 - ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ «INTERREG - IPA CBC GREECE - ALBANIA 2014-2020» που συγχρηματοδοτείται από την Ευρωπαϊκή Ένωση (85%) και από εθνικούς πόρους των χωρών που συμμετέχουν στο πρόγραμμα (15%) (ΑΡΙΘ. ΕΝΑΡΙΘ. ΕΡΓΟΥ 2019ΕΠ51860018).

Αντικείμενο της σύμβασης είναι η προμήθεια Υπηρεσιών **«ΔΙΟΡΓΑΝΩΣΗΣ ΕΞΑΗΜΕΡΟΥ ΕΡΓΑΣΤΗΡΙΟΥ ΠΑΡΑΔΟΣΙΑΚΗΣ ΟΙΚΟΔΟΜΙΚΗΣ ΤΗΣ ΠΕΤΡΑΣ»** σύμφωνα με την Αναλυτική Περιγραφή του φυσικού και οικονομικού αντικειμένου στο ΠΑΡΑΡΤΗΜΑ Ι της Διακήρυξης.

Η εν λόγω Προμήθεια κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 80522000-9, 79960000-1 & 22140000-3.

Η εκτιμώμενη καθαρή αξία της σύμβασης ανέρχεται στο ποσό των **36.000,00€** ήτοι συνολικής αξίας **44.640,00€** συμπεριλαμβανομένου ΦΠΑ (24%).

|  |  |  |  |  |
| --- | --- | --- | --- | --- |
| **Α/Α** | **Παραδοτέο** | **Περιγραφή Δράσης** | **Προϋπολογισμός (€) συμπ. ΦΠΑ 24%** | **Προϋπολογισμός (€) μη συμπ. ΦΠΑ 24%** |
| 1 | D2.2.4 | Event organisation | 28.640,00€ | 23.096,77€ |
| 2 | D2.2.3 | Communication/Dissemination material: Επικοινωνιακό Υλικό και Δράσεις δημοσιοποίησης και διάχυσης του εκπαιδευτικού εργαστηρίου | 8.000,00€ | 6.451,61€ |
| 3 | D2.2.3 | Communication/Dissemination material: Μεταφράσεις, επιμέλεια και παραγωγή δίγλωσσου τεύχους | 8.000,00€ | 6.451,61€ |

**Η διάρκεια της σύμβασης ορίζεται σε ένα (1) μήνα, από την ημερομηνία υπογραφής της σύμβασης, ή το αργότερο μέχρι τη λήξη του φυσικού αντικειμένου του έργου.**

O Συντάξας των Τεχνικών Προδιαγραφών

Επίκουρος Καθηγητής Γεώργιος Σμύρης

Τμήμα Αρχιτεκτόνων Μηχανικών

Πανεπιστήμιο Ιωαννίνων